Jores Okore

Tetchi Jores Charlemagne Ulrich Okore (født 1992) er en ivorianskfødt dansk fotballspiller som er klubbløs.

Han har tidligere spilt for blant annet FC Nordsjælland, Aston Villa, FC København og AaB. Han var også en del av Danmarks tropp under EM i fotball 2012.

 Klubbkarriere 
Okore begynte sin fotballkarriere hos Boldklubben af 1893 (B93) i 2000. Han meldte deretter overgang til FC Nordsjælland i 2007, hvor han ble kaptein for klubbens juniorlag.Sporten.dk – FCNs Okore drømmer om Chelsea    (Av Johnny Gudmand Pedersen. Publisert 15. oktober 2011, besøkt 10. juni 2012) Okore fikk sin seriedebut for FCN den 3. april 2011 i kampen mot AC Horsens, hvor han kom inn som innbytter for Michael Parkhurst.Bold.dk – Superliga-debutant: Var lidt surrealistisk (Av Mikael Blond. Publisert 4. april 2011, besøkt 10. juni 2012) Han fortsatte å få spilletid til fordel for nevnte Parkhurst, og endte opp med elleve seriekamper ved slutten av 2010/2011-sesongen. I juni 2011 skrev han under på en fireårskontrakt med klubben, og ble offisielt tatt opp som en del av førstelaget i forkant av 2011/2012-sesongen.Bold.dk – Lang FCN-kontrakt til Okore (Av Jesper Helmin. Publisert 9. juni 2011, besøkt 10. juni 2012)

Sommeren 2013 signerte han for Aston Villa. Okore fikk sin Premier League-debut mot Chelsea den 21. august 2013.

 Landslagskarriere 
Okore fikk sin landslagsdebut for  i en vennskapskamp mot  den 11. november 2011, hvor han kom inn som innbytter for lagkameraten Andreas Bjelland i andre omgang.Bold.dk – Træfsikker offensiv gav Danmark håneretten (Av Jakob Stig Jørgensen. Publisert 11. november 2011, besøkt 10. juni 2012) Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.TV2.dk – Overraskelse: Okore skal til EM (Av Lars Fink. Publisert 24. mai 2012, besøkt 10. juni 2012)

 Meritter 
FC Nordsjælland
 Superligaen (1): 2011/2012
 Landspokalturneringen (1): 2010/2011

 Referanser 

 Eksterne lenker 


Kategori:Danske fotballspillere
Kategori:Spillere i Fotball-EM 2012
Kategori:Fotballspillere for FC Nordsjælland
Kategori:Fotballspillere for Aston Villa FC
Kategori:Fotballspillere for FC København
Kategori:Fotballspillere for Aalborg BK
Kategori:Fotballspillere for Changchun Yatai FC
Kategori:Personer fra Abidjan
Kategori:Fødsler i 1992